Vadim Lyubushin

Vadim Valeryevich Lyubushin (1967-yil 28-iyunda tugʻilgan) – sovet va oʻzbekistonlik sobiq professional futbolchi, yarim himoyachi ampulasida oʻynagan.

 Futbolchilik faoliyati 
Vadim Lyubushin 1967-yil 28-iyunda Toshkent shahrida tugʻilgan. Toshkent „Mehnat zaxiralari“ yoshlar sport maktabida futbol bilan shugʻullangan.

Faoliyati davomida u turli ampulalarda oʻynagan. 1985-yilda „Xiva“ tarkibida ikkinchi ligada debyut qilgan. Keyinchalik u Estoniya SSR chempionatida eng kuchli jamoalardan biri – Tallinning „Zvezda“ tarkibida (1986—1987) oʻynagan. 1986-yilda Estoniya SSR terma jamoasi tarkibida SSSR xalqlarining yozgi Spartakiadasining futbol turnirida ishtirok etgan.

1988-yilda Oʻzbekistonga qaytib, ikkinchi ligada Chirchiqning „Selmashevets“/"CHirchiq" (1989—1990) va Xalqobodning „Sohibkor“ (1989) jamoalarida toʻrt mavsum davomida 68 ta oʻyinda maydonga tushib, 3 ta gol urgan.

Oʻzbekiston mustaqillikka erishgach, Kosonsoyning „Kosonsoychi“ (1992), Jizzaxning „Soʻgʻdiyona“ (1993), Toshkentning MHSK (1993), Qarshining „Dinamo-Nasaf“ (1996), „Xorazm“ jamoalari safida mamlakat chempionati oliy ligasida oʻynagan. Vadim Oʻzbekiston Oliy ligasida 53 ta oʻyin oʻtkazib, 5 ta gol urgan. 1997-yilda futbolchilik faoliyatini yakunlagan.

 Oila 
Vadim Lyubushinning otasi Valeriy Lyubushin (1940—2011)-Toshkentning „Paxtakor“ klubida oʻynagan sovet futbolchisi, sport ustasi. Keyinchalik Oʻzbekiston jamoalarida murabbiy va bosh murabbiy boʻlib ishlagan.

 Manbalar 

 Havolalar 

 Vadim Lyubushin Footballfactsru saytida

Turkum:1967-yilda tugʻilganlar
Turkum:28-iyunda tugʻilganlar
Turkum:Toshkentda tugʻilganlar
Turkum:Yashayotgan insonlar
Turkum:SSSR erkak futbolchilari
Turkum:Oʻzbekistonlik erkak futbolchilari
Turkum:Xiva klubi futbolchilari
Turkum:Chirchiq klubi futbolchilari
Turkum:Sohibkor futbolchilari
Turkum:Kosonsoy klubi futbolchilari
Turkum:Nasaf klubi futbolchilari
Turkum:Xorazm futbolchilari
Turkum:Soʻgʻdiyona Jizzax futbolchilari
Turkum:Oʻzbekiston Superligasi futbolchilari